চৌরাস্তার উঁচু ল্যাম্পপোস্ট ছাড়িয়ে,

নিঃশ্বাস নিয়ে একটু দাঁড়িয়ে

চারিপাশে বিমূর্ত রেখায়,

আমি, ভবঘুরে ঝড়, তোমাদের খুব কাছে

ছায়া হয়ে যাই,

তোমাদের ভালোবাসা……

শনশন উত্তাল হাওয়ায়,

চৌরাস্তার ল্যাম্পপোস্ট হাঁপায়

এক কাপ গরম চায়ে,

আমি, ভবঘুরে ঝড়,

তোমাদের খুব কাছে

ভিজে একাকার,

তোমাদের ভালোবাসা……

কখনো তোমাদের অজানা জানায়

বাউন্ডুলে ঝড় আমায় ভাবায়……

তোমাদের ছায়ায়,

নির্বাক ভালোবাসা

আমি আজন্ম ভবঘুরে……

ঝড় নিয়ে আসি।