আরেকবার যেতে চাই রিম ঝিম ঝিম সুদূরপুর

অবাক রোদ ভেজা তপ্ত দুপুর

আরেকবার তোমাদের লাল, নীল রং আনন্দে

একলা রাস্তায় এক চিলতে রোদ্দুর।

সারা বেলা বন্ধ জানালা

যদি তোমাদের অনেক শব্দ, আমার জানালায়

ছোট ছোট আনন্দের স্পর্শে, আঙ্গুল রেখে যায়

যদি সহস্র শব্দের উৎসব থেমে যায়

সারা বেলা বন্ধ জানালা

যদি তোমাদের লাল নীল গল্প আমার শরীরে,

কোন একলা রাস্তায় অবাক ভ্রমণে

যদি ইচ্ছের নীল রং আকাশ ছুঁয়ে যায়

সারা বেলা বন্ধ জানালা