আমার ঘরে জন্ম হলো

আমার ঘরেই বসবাস

ঘরের আলোয় আমার সর্বনাশ ।

ছিলো ঘরে তেলের প্রদীপ, টিমটিমে তার আলো

ভরসা ছাড়াই জীবন সুধা,

আমার ঘরের আধার কোণে

লুকিয়ে থাকাই ভালো ।

আধার আমার তেল ফুরালে, সন্ধ্যে নিয়ে আসে

বারো মাসে সতেরো জীবন, বছর ঘুরে থামলো যখন

আমায় ভালবাসে……….আমায় ভালবাসে

সিড়ি ভেঙ্গে এ ওর বোঝা, করলো হাতবদল

আমার বোঝা কে যে নিলো, কোন সে চেনা মুখ

জীবন ভরে বোঝার পাহাড়,

জীবন ভরে বো ঝা র পাহাড়

জীবন ভরে বোঝার পাহাড়, বারো মাসে সোনার হরিণ

পেলাম না যে সুখ ।

ঘরের আলোয় আমার সর্বনাশ ।

আমার ঘরে দশটি সিড়ি, নয়টি তারই ভাঙ্গা

সিড়ি গেলো আকাশ পানে, আমি যখন অতল জলে

খুঁজছি শুকনো ডাঙ্গা ।

বদলে বোঝা সেই……………

চেনা ঘরে ঢুকে দেখি,

পায়ের নিচে মাটি নেই,

মাটি নেই ।