শুভ্র রঙ্গীন,

আকাশের দিন,

তোমায় সেই জনতার গল্প শোনায়।

অলস দুপুর

ক্লান্ত নুপুর,

স্বপ্ন দেখায় তারায় তারায় ।।

স্বপ্ন দেখি

সবুজ নিশান

তোমায় নিয়ে জলসা দেখা।

লড়াই যেমন

ঝড়ের রাতে

হেরে গেলেও বাঁচতে শেখা।

শুভ্র রঙ্গীন,

আকাশের দিন,

তোমায় গল্প শোনায় সেই জনতার।

লড়াই শেখায়

তোমায় আমায়,

“come on baby light my fire”

তোমায় দেখে

কাঠবেড়ালী,

লেজ উঁচিয়ে আদর চায়।

গোধূলী নাচে

রাঙ্গা আলোয়

বাঁচার নেশায়, মুক্তি পায়।।

মুক্তির দিন,

রঙ্গিন রঙ্গিন

মেলে পাখা, জেগে থাকা

আগুন রঙ্গিন

রক্তের দিন

তোমায় নিয়ে বাঁচতে শেখা।

শুভ্র রঙ্গীন,

আকাশের দিন,

তোমায় গল্প শোনায় সেই জনতার।

লড়াই শেখায়,

তোমায় আমায়

“come on baby light my fire.”

\*\*\* (জিম মরিসন এর প্রতি শ্রদ্ধার্ঘ স্বরূপ)